Blaze7451/Wiki-th-20250601 huggingface dataset:
หมวดหมู่:ภาพยนตร์โดยวอลต์ดิสนีย์แอนิเมชันสตูดิโอส์

หมวดหมู่:ภาพยนตร์แอนิเมชันอเมริกันแบ่งตามสตูดิโอ
ภาพยนตร์
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
อควาแมน กับอาณาจักรสาบสูญ

อควาแมน กับอาณาจักรสาบสูญ (Aquaman and the Lost Kingdom) เป็นภาพยนตร์ซูเปอร์ฮีโรสัญชาติอเมริกันที่ออกฉายในปี ค.ศ. 2023 ที่อิงจากตัวละครในดีซีคอมิกส์ตัวหนึ่งที่ชื่อ อะควาแมน สร้างโดย ดีซีสตูดิโอส์ อะตอมิกมอนสเตอร์ และเดอะซาฟรานคอมพะนี และจัดจำหน่ายโดย วอร์เนอร์บราเธอส์พิคเจอส์โดยเป็นภาคต่อของอควาแมน เจ้าสมุทร ซึ่งออกฉายเมื่อ ค.ศ. 2018

**โครงเรื่อง**
หลังจากที่แบล็คแมนต้าได้พ่ายแพ้ให้กับอะควาแมนในภาคแรก เขาก็ยังคงมุ่งมั่นหาทางแก้แค้นให้กับความตายของพ่อของเขา และจะไม่มีวันหยุดยั้งการโค่นล้มอะควาแมนได้เลย ในครั้งนี้แบล็คแมนต้าจึงกลับมาด้วยความน่ากลัวมากกว่าเดิม โดยมีอาวุธอย่างตรีศูลสีดำแห่งตำนานที่สามารถปล่อยพลังอันน่ากลัวจากยุคโบราณออกมาได้ เพื่อจะเอาชนะให้ได้ อะควาแมนจึงต้องหันไปจับมือกับ ออร์ม น้องชายของเขาซึ่งถูกขังตัวเอาไว้และเป็นอดีตกษัตริย์แห่งแอตแลนติส พวกเขาต้องก้าวข้ามเรื่องความแบ่งแยกเพื่อปกป้องอาณาจักรของพวกเขาเอาไว้ ปกป้องครอบครัวของอะควาแมนและโลกจากการถูกทำลายล้างอย่างย่อยยับ

**นักแสดง**
 เจสัน โมโมอา เป็น อาร์เธอร์ เคอร์รี / อะควาแมน- แพทริก วิลสัน เป็น ออร์ม เมเรียส / โอเชียนมาสเตอร์- แอมเบอร์ เฮิร์ด เป็น เมร่า- ยาห์ยา อับดุล-มาทีน ที่ 2 เป็น แบล็คแมนต้า- นิโคล คิดแมน เป็น แอตแลนนา

**การออกฉาย**
อควาแมน กับอาณาจักรสาบสูญ มีกำหนดออกฉายในสหรัฐในวันที่ 22 ธันวาคม ค.ศ. 2023 ซึ่งเดิมกำหนดออกฉายเมื่อวันที่ 16 ธันวาคม ค.ศ. 2022 แต่ได้เลื่อนไปเป็นวันที่ 17 มีนาคม ค.ศ. 2023 เนื่องจากทางวอร์เนอร์บราเธอส์ได้ปรับตารางการออกฉายภาพยนตร์ใหม่เนื่องมาจากการระบาดทั่วของโควิด-19 ซึ่งส่งผลกระทบต่อปริมาณงานของผู้จัดจำหน่ายวิชวลเอฟเฟกต์ ภายหลังเลื่อนไปอีกเป็นวันที่ 25 ธันวาคม ค.ศ. 2023 เนื่องจากทางวอร์เนอร์บราเธอส์ดิสคัฟเวอรีกำลังพยายามกระจายต้นทุนในส่วนของการตลาดและการจัดจำหน่าย ก่อนที่จะเลื่อนขึ้นมาเป็นวันที่ 20 และเลื่อนออกไปอีกครั้งเป็นวันที่ 22 ในเดือนเดียวกัน

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2566
หมวดหมู่:อะควาแมน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:จักรวาลขยายดีซี
ตลาดหลักทรัพย์ไลฟ์เอ็กซ์เช้นจ์

ตลาดหลักทรัพย์ไลฟ์เอ็กซ์เช้นจ์ (LiVe Exchange, italic=no) เป็นตลาดหลักทรัพย์แห่งที่สามของประเทศไทย ก่อตั้งเมื่อวันที่ 31 มีนาคม พ.ศ. 2565 จัดตั้งขึ้นเพื่อเป็นศูนย์กลางการระดมทุนในตลาดทุนของกิจการที่อยู่ในชั้นกำลังพัฒนาเช่น วิสาหกิจขนาดกลาง (SME) และวิสาหกิจเริ่มต้น (Startup) ที่มีคุณสมบัติตามที่กำหนด โดย LiVEx มีแนวทางการกำกับดูแลการจดทะเบียนและการซื้อขายหลักทรัพย์ในตลาดที่มีลักษณะผ่อนปรนทั้งในเรื่องคุณสมบัติการเข้าจดทะเบียนและการดำรงสถานะเป็นบริษัทจดทะเบียน โดยเน้นหลักการเปิดเผยข้อมูลต่อผู้ลงทุน และอัตราค่าธรรมเนียมที่เกี่ยวข้องกับการเป็นบริษัทจดทะเบียนจะต่ำกว่ากรณีบริษัทจดทะเบียนในตลาดหลักทรัพย์ เอ็ม เอ ไอ (mai) และตลาดหลักทรัพย์แห่งประเทศไทย (SET) การซื้อขายจะเป็นแบบเจรจาต่อรองกันเอง โดยมี Live Platform เป็นตัวกลางระหว่างแหล่งทุนและบริษัท ซึ่งจะไม่มีการจับคู่ซื้อขายแบบอัตโนมัติเหมือน SET และ mai

**เกณฑ์เกี่ยวกับการซื้อขายบน LiVEx == 
กำหนดให้ทำการซื้อขายผ่านบริษัทสมาชิกของตลาดหลักทรัพย์ เฉพาะผู้ลงทุนที่สำนักงาน ก.ล.ต. กำหนด ในรูปแบบบัญชีวางเงินล่วงหน้า (prepaid) โดยต้องมีหุ้น หรือเงินเพียงพอสำหรับการซื้อขาย
โดยเปิดให้ซื้อขายแบบประมูล (auction) ด้วยวิธีจับคู่อัตโนมัติ (Automatic Order Matching, AOM) วันละ 1 รอบ ระหว่าง 9.30–11.00 น. พร้อมชำระราคาและส่งมอบหลักทรัพย์แบบทีละรายการ (Gross Settlement) ภายในวันเดียวกันกับวันที่ซื้อขาย (วันที่ T) ไม่มีการกำหนดราคาเสนอซื้อ/เสนอขายสูงสุดและต่ำสุดของหลักทรัพย์ (Ceiling/Floor) และไม่มีการหยุดการซื้อขายเป็นการชั่วคราว (Circuit Breaker)

**เกณฑ์การระดมทุนผ่านตลาดสำหรับ SMEs และ Startups**

**ประเภทผู้ระดมทุน**
วิสาหกิจขนาดกลาง (SME) ตามนิยามของสำนักงานส่งเสริมวิสาหกิจขนาดกลางและขนาดย่อม และวิสาหกิจเริ่มต้น (Startup) ที่มีธุรกิจเงินร่วมลงทุน (VC) หรือบริษัทที่ทำหน้าที่บริหารหุ้นนอกตลาด (Private Equity Firm) ร่วมลงทุน โดยจดทะเบียนเป็นบริษัทจำกัด

**มูลค่าการระดมทุน**
ตลาดแรก การระดมทุนสาธารณะในรูปแบบการเสนอขายหุ้นครั้งแรกให้แก่สาธารณชน (IPO) มูลค่า 10–500 ล้านบาท และระดมทุนได้ไม่ต่ำกว่าร้อยละ 80

**ประเภทผู้ลงทุน**
 ผู้ประกอบอาชีพลงทุน ได้แก่ นักลงทุนสถาบัน, ธุรกิจเงินร่วมลงทุน, บริษัทที่ทำหน้าที่บริหารหุ้นนอกตลาด, ผู้ลงทุนที่มีลักษณะเฉพาะ (angel investor) - ผู้มีประสบการณ์และความเชี่ยวชาญในการลงทุน- ผู้ลงทุนรายใหญ่พิเศษหรือผู้ลงทุนรายใหญ่ซึ่งมีคุณสมบัติตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด ซึ่งเป็นได้ทั้งบุคคลธรรมดาและนิติบุคคล มีรายได้ต่อปีไม่ต่ำกว่า 4 ล้านบาท หรือมีสินทรัพย์รวมไม่ต่ำกว่า 50 ล้านบาท และมีประสบการณ์ในการลงทุนไม่น้อยกว่า 1 ปี- ผู้ที่มีความสัมพันธ์กับบริษัทเช่น กรรมการ, ผู้บริหาร, พนักงาน, ผู้ถือหุ้นรายใหญ่

**หน้าที่ในการเปิดเผยข้อมูลของผู้ระดมทุน**

**ก่อนจดทะเบียนเข้าตลาด**
เปิดเผยงบการเงินตามมาตรฐานการรายงานทางการเงินสำหรับกิจการที่มีส่วนได้เสียสาธารณะ (Publicly Accountable Entities, PAEs) 1 ปี และยื่นแบบแสดงรายการข้อมูลการเสนอขายหลักทรัพย์และหนังสือชี้ชวน (แบบ filing)

**หลังจดทะเบียน**
รายงานงบการเงินทุก 6 เดือน และแสดงข้อมูลสำคัญตามเหตุการณ์

**ดูเพิ่ม**
 ตลาดหลักทรัพย์ เอ็ม เอ ไอ

**อ้างอิง**

**แหล่งข้อมูลอื่น**
  LiVE Platform. เว็บไซต์ตลาดหลักทรัพย์ไลฟ์เอ็กซ์เช้นจ์. 
หมวดหมู่:ตลาดหลักทรัพย์
หมวดหมู่:เศรษฐกิจของประเทศไทย
หมวดหมู่:องค์การที่ก่อตั้งในปี พ.ศ. 2565
หมวดหมู่:ก่อตั้งในประเทศไทยในปี พ.ศ. 2565
สโมสรฟุตบอลแมนเชสเตอร์ยูไนเต็ดในฤดูกาล 1979–80

ฤดูกาล 1979–80 เป็นฤดูกาลที่ 78 ของแมนเชสเตอร์ยูไนเต็ดในฟุตบอลลีก และเป็นฤดูกาลที่ 5 ติดต่อกันในลีกสูงสุดของฟุตบอลอังกฤษ พวกเขาจบด้วยตำแหน่งรองแชมป์ตามหลังลิเวอร์พูลซึ่งเป็นแชมป์ในฤดูกาลนั้นเพียง 2 แต้มและผ่านเข้ารอบยูฟ่าคัพ ฤดูกาล 1980–81 เป็นฤดูกาลแรกของเรย์ วิลกินส์ กองกลางคนใหม่ที่เซ็นสัญญาในช่วงปิดฤดูกาลจากเชลซีด้วยสถิติของสโมสรในขณะนั้นที่ 750,000 ปอนด์ อย่างไรก็ตาม ยูไนเต็ดมีชื่อเสียงจากสไตล์การเล่นฟุตบอลที่น่าเบื่อของเซ็กซ์ตัน ซึ่งเข้ามาแทนที่สไตล์การเล่นที่สนุกสนานของทอมมี ด็อคเคอร์ตี และเมื่อจบฤดูกาลที่ 3 ของเขาในฐานะผู้จัดการทีม พวกเขายังคงไม่สามารถคว้าถ้วยรางวัลสำคัญ ๆ ได้ ต่างจากลิเวอร์พูลที่คว้าแชมป์ลีกสมัยที่ 5 ในรอบ 8 ฤดูกาล
เมื่อวันที่ 25 กุมภาพันธ์ 1980 หลุยส์ เอ็ดเวิดส์ ซึ่งเป็นประธานสโมสรมาตั้งแต่ปี 1965 เสียชีวิตอย่างกะทันหันและไม่คาดคิดด้วยอาการหัวใจวายในอ่างอาบน้ำ มาร์ติน เอ็ดเวิดส์ ลูกชายของเขาเข้ามารับตำแหน่งประธานสโมสรแทนเมื่อวันที่ 22 มีนาคม 1980

**อ้างอิง**
หมวดหมู่:ฤดูกาลของสโมสรฟุตบอลแมนเชสเตอร์ยูไนเต็ด
ขนมปังแฮมกับไข่

ขนมปังแฮมกับไข่ (p=hǔotǔi jīdàn bāo) เป็นขนมอบของฮ่องกงชนิดหนึ่ง  เป็นขนมปังที่ใส่ไข่แผ่นและแฮมแผ่น  พบได้ทั่วไปในฮ่องกงรวมถึงร้านขนมในย่านไชนาทาวน์ในต่างประเทศ  ขนมปังกับแฮมยังเป็นอาหารทั่วไปในประเทศบราซิล ที่เรียกอย่างง่าย ๆ ว่า "แซนด์วิช"

**ดูเพิ่ม**
บั๊ญหมี่
*แฮมกับไข่

**อ้างอิง**

**แหล่งข้อมูลอื่น**
 Ham and egg bun on Ma Wan
หมวดหมู่:อาหารฮ่องกง
หมวดหมู่:อาหารจากแฮม
หมวดหมู่:แซนด์วิชไข่
วันป๊อกกี้และวันเพรทซ์

ป๊อกกี้รสช็อกโกแลต
ไฟล์:Pokkiday-store-tama-plaza-station-nov11-2016.jpg|thumb|right|ป้ายเขียนด้วยมือประชาสัมพันธ์ "วันป๊อกกี้" (ทางด้านซ้าย) หน้าร้านสะดวกซื้อขนาดเล็กในประเทศญี่ปุ่น
วันป๊อกกี้และวันเพรทซ์ (Pokkii & Purittsu no hi) เป็นงานอีเวนต์ทางการตลาดของญี่ปุ่นที่จัดขึ้นในวันที่ 11 พฤศจิกายนของทุกปี งานอีเวนต์นี้ใช้ผลิตภัณฑ์ของเอซากิ กูลิโกะ ได้แก่ ป๊อกกี้ และเพรทซ์ ซึ่งเป็นบิสกิตแผ่นบางแท่งยาวทั้งคู่ ในการแสดงถึงหมายเลข 1 ที่ซ้ำกันในเลขของวันที่ (วันที่ 11 เดือน 11) เอซากิ กูลิโกะใช้การณรงค์โฆษณาในวันที่ 11 พฤศจิกายนของทุกปีตั้งแต่ปี พ.ศ. 2542 วันป๊อกกี้และวันเพรทซ์ได้รับการรับรองให้เป็นวันอันน่าจดจำโดย  Nihon Kinenbi Kyoukai

**บันทึกสถิติโลกกินเนสส์**
ในวันที่ 11 พฤศจิกายน พ.ศ. 2555 ความพยายามจะสร้างสถิติโลกในหัวข้อ "การกล่าวถึงชื่อตราสินค้าบนทวิตเตอร์มากที่สุดภายใน 24 ชั่วโมง" คำว่า "ป๊อกกี้" ถูกกล่าวถึง 1,843,733 ครั้งในวันนั้นและบันทึกสถิติใหม่ได้รับการรับรองโดยบันทึกสถิติโลกกินเนสส์ สถิติถูกทำลายในปีถัดมาโดยมีการกล่าวถึง 3,710,044 ครั้ง เมื่อวันที่ 11 พฤศจิกายน พ.ศ. 2556

**ดูเพิ่ม**
 วันเพเพโร งานอีเวนต์ที่คล้ายกันในประเทศเกาหลีใต้ และจัดในวันเดียวกัน

**อ้างอิง**
หมวดหมู่:อาหารญี่ปุ่น
เพรทซ์

เพรทซ์ โรสท์ (สีแดง) และเพรทซ์ สลัด (สีเขียว)
เพรทซ์ (Pretz ;Purittsu) เป็นอาหารว่างญี่ปุ่นผลิตโดยบริษัทเอซากิ กูลิโกะ เพรทซ์มีลักษณะเป็นแท่งและมีรสสัมผัสคล้ายกับเพรตเซลเช่นเดียวกับป๊อกกี้ที่เป็นอีกอาหารว่างยอดนิยมของเอซากิ กูลิโกะ เพรทซ์ต่างจากป๊อกกี้ตรงที่โรยด้วยเครื่องปรุงรสแทนที่จะเคลือบด้วยฟัดจ์แต่งรส 
เพรตซ์มีหลายรสชาติและมี 3 ขนาดคือ ขนาดปกติ ขนาดสำหรับเด็ก และขนาดยักษ์ เพรตซ์ส่วนใหญ่มีขนาดปกติ โดยบางรสชาติมีขนาดยักษ์ด้วย ส่วนขนาดสำหรับเด็กคือเพรทซ์ที่มีบรรจุภัณฑ์ขนาดเล็กกว่าและมีรสหวานที่ดึงดูดเด็ก ๆ มากกว่า บรรจุภัณฑ์ของขนาดสำหรับเด็กยังมาพร้อมตัวการ์ตูนเด็กบนบรรจุภัณฑ์ด้วย 

**ดูเพิ่ม**
 ป๊อกกี้- วันป๊อกกี้และเพรทซ์

**อ้างอิง**
หมวดหมู่:อาหารว่าง
หมวดหมู่:ตราสินค้าญี่ปุ่น
หัวนายแรง

หัวนายแรง หรือ เขาเก้าแสน ต่อมาเพี้ยนมาเป็น เขาเก้าเส้ง เป็นตำนานเล่าขานมาว่า มีชายคนหนึ่งนำสมบัติมาฝังไว้ที่นี่ ซึ่งเชื่อกันว่าหากใครเป็นลูกเป็นหลานจะสามารถผลักหินให้ตกลงไปในทะเลได้และได้รับทรัพย์สมบัติที่ถูกฝังอยู่ แต่จนถึงปัจจุบันก็ไม่มีใครสามารถผลักหินก้อนนี้ให้ตกลงไปในทะเลได้ โดยภูมิทัศน์ของเขาเก้าเส้ง เป็นเขาหินมีต้นไม้เล็กน้อยแตกต่างจากภูเขาริมทะเลอื่น ๆ ของสงขลามีพื้นที่ติดกับทะเลอ่าวไทย โดยมีก้อนหินใหญ่ที่ตั้งเด่นอยู่ที่ปลายสุดเป็นลักษณะสำคัญ ทิวทัศน์จากบริเวณหัวนายแรงนี้มองไปเห็นเกาะหนู เกาะแมวอยู่ลิบ ๆ

**ประวัติและที่มา**
เมื่อครั้งที่เมืองนครศรีธรรมราชกำหนดบรรจุพระบรมสารีริกธาตุในเจดีย์ และจัดงานเฉลิมฉลองใหญ่โต บรรดา 12 หัวเมืองปักษ์ใต้ต่างก็นำเงินทองไปบรรจุในพระบรมธาตุ เมืองที่นายแรงเป็นเจ้าเมืองก็เป็นเมืองขึ้นนครศรีธรรมราชด้วย ประกอบกับนายแรงมีความศรัทธาในพุทธศาสนา จึงขนเงินทองเป็นจำนวนมากถึงเก้าแสนบรรทุกเรือสำเภา พร้อมด้วยไพร่พลออกเดินทางไปเมืองนครศรีธรรมราช ขณะกำลังเดินทางเรือสำเภาถูกคลื่นลมชำรุด จึงเข้าจอดเรือที่ชายฝั่งหาดทรายแห่งหนึ่ง เพื่อซ่อมแซมเรือ พอได้ทราบข่าวว่าทางเมืองนครศรีธรรมราชได้บรรจุพระบรมสารีริกธาตุเสร็จแล้ว นายแรงเสียใจมาก จึงให้ไพร่พลขนเงินทองบรรจุไว้บนยอดเขาลูกหนึ่ง สั่งให้ลูกเรือตัดหัวของตนไปวางไว้ที่ยอดเขา นายแรงกลั้นใจตาย ลูกเรือต้องจำใจตัดหัวเจ้านายไปวางไว้บนยอดเขาตามคำสั่ง เขาลูกนี้ภายหลังเรียกว่า "เขาเก้าแสน" เรียกเพี้ยนไปเป็น "เก้าเส้ง" ก้อนหินที่ปิดทับบนยอดเขาเรียกว่า“หัวนายแรง” ชาวบ้านเชื่อว่าดวงวิญญานของนายแรงยังเป็นปู่โสมเฝ้าทรัพย์มาจนทุกวันนี้

**แหล่งข้อมูลอื่น**
  เว็บไซต์กระทรวงการท่องเที่ยวและกีฬาของประเทศไทย-  เว็บไซต์จังหวัดสงขลา-  เว็บไซต์สำนักงานนโยบายและแผนทรัพยากรธรรมชาติและสิ่งแวดล้อม

**อ้างอิง**
หมวดหมู่:แหล่งท่องเที่ยวทางวัฒนธรรมในจังหวัดสงขลา
สุพัชรี ธรรมเพชร

สุพัชรี ธรรมเพชร (เกิด 1 ธันวาคม พ.ศ. 2521) แหม่ม ปัจจุบันดำรงตำแหน่งสมาชิกสภาผู้แทนราษฎรจังหวัดพัทลุง และรองเลขาธิการพรรคประชาธิปัตย์ อดีตผู้ช่วยเลขานุการรัฐมนตรีว่าการกระทรวงสาธารณสุข และอดีตที่ปรึกษารัฐมนตรีช่วยว่าการกระทรวงศึกษาธิการ

**ประวัติ**
สุพัชรี เกิดเมื่อวันที่ 1 ธันวาคม พ.ศ. 2521 ที่ อำเภอเมืองพัทลุง จังหวัดพัทลุง เป็นบุตรของนายสุพัฒน์ ธรรมเพชร อดีตสมาชิกสภาผู้แทนราษฎรจังหวัดพัทลุง 6 สมัย และนางกุหลาบ ธรรมเพชร ด้านครอบครัวสมรสกับ นายสุรพงศ์ เจริญการยนต์ มีบุตร-ธิดา 3 คน 
สำเร็จการศึกษาระดับปริญญาตรี จากมหาวิทยาลัยหอการค้าไทย ระดับปริญญาโท ด้านบริหารธุรกิจ จาก The University Of Wollonggong ประเทศออสเตรเลีย

**การทำงาน**
สุพัชรี ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2550 สังกัดพรรคประชาธิปัตย์ และได้รับเลือกรวม 3 ครั้ง 
ใน พ.ศ. 2566 ได้รับเลือกให้เป็นรองเลขาธิการพรรคประชาธิปัตย์

**สมาชิกสภาผู้แทนราษฎร**
สุพัชรี ธรรมเพชร ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดพัทลุง สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดพัทลุง สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดพัทลุง สังกัดพรรคประชาธิปัตย์

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเมืองพัทลุง
หมวดหมู่:นักการเมืองจากจังหวัดพัทลุง
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดพัทลุง
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนพัทลุง จังหวัดพัทลุง
หมวดหมู่:บุคคลจากมหาวิทยาลัยหอการค้าไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
แผ่นศีล

แผ่นศีลบนจานรองศีล
แผ่นศีล หรือ ขนมปังศีลมหาสนิท (Sacramental bread, Communion bread, Communion wafer, Eucharistic bread, Lamb หรือ host; lit=เหยื่อสังเวย) เป็นขนมปังที่ใช้ในพิธีมหาสนิทศักดิ์สิทธิ์ของคริสต์ศาสนิกชน เป็นหนึ่งในสององค์ประกอบสำคัญในพิธีมหาสนิทศักดิ์สิทธิ์คู่กับไวน์ศีลมหาสนิท แผ่นศีลอาจใส่เชื้อหรือไม่ใส่เชื้อขึ้นอยู่กับธรรมเนียม  
เทววิทยาของคริสตจักรโรมันคาทอลิกสอนโดยทั่วไปว่า ที่คำสถาปนาศีล แผ่นศีลถูกเปลี่ยนให้เป็นพระกายของพระคริสต์ (transubstantiation) ในขณะที่เทววิทยาของคริสตศาสนิกชนในโลกตะวันออกมองว่าคำอัญเชิญพระจิตเจ้าคือจุดที่แผ่นศีลเปลี่ยนเป็นพระกายของพระคริสต์ แผ่นศีลยังมีการใช้ในพิธีกรรมในอารามของศาสนายูดาห์ เช่นเดียวกับในพิธีกรรมของศาสนามันดาอีและศาสนามิถรา161–162 และวัฒนธรรมพาเกินอื่น ๆ ที่คล้ายกับวัฒนธรรมของอียิปต์โบราณ66–68

**อ้างอิง**

**อ่านเพิ่มเติม**
 Tony Begonja, Eucharistic Bread-Baking As Ministry, San Jose: Resource Publications, 1991, 0-89390-200-4.

**แหล่งข้อมูลอื่น**
 แผ่นศีล-  New Advent Catholic Encyclopedia: Altar Breads
หมวดหมู่:ศาสนวัตถุในศาสนาคริสต์
หมวดหมู่:คำศัพท์ศาสนาคริสต์
หมวดหมู่:ขนมปัง
เกาะหนู เกาะแมว

เกาะหนู เกาะแมว เป็นสถานที่ท่องเที่ยวในเทศบาลนครสงขลา ยังเป็นสัญลักษณ์ที่รู้จักกันดีของจังหวัดสงขลา และเป็นเกาะใกล้ชายฝั่งแหลมสมิหลา มีลักษณะคล้ายหนู และอีกเกาะหนึ่งซึ่งอยู่ไกลออกไปมีลักษณะคล้ายแมว มองเห็นท่าเทียบเรืออยู่ไกลๆ ที่เกาะหนูแห่งนี้ เพิ่งจะเริ่มเปิดให้เป็นแหล่งท่องเที่ยว เมื่อไม่นานมานี้ ก่อนหน้านี้เกาะแห่งนี้เป็นที่จอดเรือ หลบลมมรสุมของชาวประมงพื้นบ้าน นอกจากจะเป็นแหล่งท่องเที่ยวใหม่ล่าสุดของจังหวัดสงขลาแล้ว เกาะนี้ยังเป็นสถานที่ซึ่งสถาบันวิจัยเพาะเลี้ยงสัตว์น้ำชายฝั่งได้เข้ามาทำวิจัยเกี่ยวกับสัตว์น้ำ เกาะจะปิดในช่วงหน้าลมมรสุม ดังนั้นในการมาท่องเที่ยวที่นี่ สามารถมาได้เพียงไม่กี่เดือน

**ประวัติและที่มา**
มีตำนานเล่าขานกันมาว่า มีพ่อค้าชาวจีนที่โล้เรือสำเภาค้าขายในน่านน้ำทะเลอ่าวไทย ระหว่างประเทศจีน และ ประเทศไทย โดยเฉพาะเมืองสองเลแห่งนี้เป็นประจำ มีวันหนึ่งพ่อค้าระหว่างเดินตลาด ได้ถูกใจแมวและหมาสายพันธุ์ไทยอยู่คู่หนึ่งเลยซื้อมาเพื่อจะนำกลับไปเลี้ยงที่ประเทศจีน เนื่องด้วยการเดินทางทางทะเลในสมัยนั้น ค่อนข้างล่าช้า และกินเวลานาน หมากับแมวทั้งสองตัว เกิดความเบื่อหน่าย จึงวางแผนกันว่า จะกระโดดลงทะเลแล้วหนีขึ้นฝั่งกันดีกว่า โดยทราบช่าวว่า พ่อค้าจีนมีดวงแก้ววิเศษ  สามารถทำให้สามารถเดินบนน้ำได้ จึงคิดอุบาย โดยจะให้หนูซึ่งเป็นหนูที่อยู่บนเรือสำเภานั้น ไปขโมยมา ซึ่งหนูรู้แผนการนี้ จึงอยากจะหนีขึ้นฝั่งไปด้วย แมวกับหมาจึงตอบตกลง
หลังจากหนูขโมยดวงแก้ววิเศษมาแล้ว ทั้งสามจึงรีบกระโดดลงทะเลแล้วหนีขึ้นฝั่ง แต่ในระหว่างทางนั้นเอง หนูซึ่งเป็นจ่าฝูงวิ่งนำอยู่ ฉุกคิดขึ้นมาได้ ว่าถ้าถึงฝั่ง แมวต้องกินมันและเอาดวงแก้วไปแน่ๆ ซึ่งก็จริง ทางแมวก็คิดอย่างนั้นจริงๆ หนูจึงรีบวิ่งหนีบนน้ำ แมวเห็นหนูรู้ตัวจึงรีบวิ่งไล่ตาม ส่วนหมา ก็วิ่งตามด้วยเช่นกัน
ในขณะที่หนูเร่งฝีเท้าอย่างสุดชีวิตจนเผลอทำดวงแก้ววิเศษที่อมไว้ตกน้ำจมหายไปในทะเล จึงทำให้ทั้งสามไม่สามารถวิ่งบนน้ำได้ จึงต้องวางน้ำกันต่อ แต่ว่ายกันไปสักพัก หนูก็หมดแรง แล้วก็จมน้ำตายกลายเป็นเกาะหนู ห่างออกไปแมวก็หมดแรงจมน้ำเช่นกัน จึงกลายเป็นเกาะแมว อยู่อ่าวหน้าเมือง
ส่วนหมา หมาเป็นสัตว์ที่ว่ายน้ำเก่งสุดในสามชนิด จึงว่ายไปจนถึงฝั่งและสิ้นใจตายด้วยความเหน็ดเหนื่อยกลายเป็นหินบริเวณเขาตังกวนอยู่ริมอ่าวสงขลา ส่วนดวงแก้ววิเศษที่หล่นจากปากหนู แตกละเอียดกลายเป็นหาดทรายแก้วอยู่ทางด้านเหนือของแหลมสน

**เเหล่งข้อมูล**
  เว็บไซต์กระทรวงการท่องเที่ยวและกีฬาของประเทศไทย-  เว็บไซต์จังหวัดสงขลา-  เว็บไซต์สำนักงานนโยบายและแผนทรัพยากรธรรมชาติและสิ่งแวดล้อม-  เว็บไซต์กระทรวงวัฒนธรรม date=2023-12-16 

**อ้างอิง**
หมวดหมู่:วัฒนธรรมของจังหวัดสงขลา
หมวดหมู่:ภูมิศาสตร์ของจังหวัดสงขลา
หมวดหมู่:เกาะในประเทศไทย
หมวดหมู่:ผลที่ตามมาหลังสงครามโลกครั้งที่หนึ่งในประเทศไทย

ท
หมวดหมู่:ประวัติศาสตร์ไทยแบ่งตามช่วงเวลา
หมวดหมู่:ประเทศสยามในสงครามโลกครั้งที่หนึ่ง
สโมสรฟุตบอลแมนเชสเตอร์ยูไนเต็ดในฤดูกาล 1980–81

ฤดูกาล 1980–81 เป็นฤดูกาลที่ 79 ของแมนเชสเตอร์ยูไนเต็ดในฟุตบอลลีก และเป็นฤดูกาลที่ 6 ติดต่อกันในลีกสูงสุดของฟุตบอลอังกฤษ เป็นฤดูกาลสุดท้ายจากทั้งหมด 4 ฤดูกาลภายใต้การคุมทีมของเดฟ เซ็กซ์ตัน ซึ่งถูกปลดออกจากตำแหน่งหลังจากจบฤดูกาล หลังจากล้มเหลวในการคว้าถ้วยรางวัลสำคัญให้กับสโมสร ผู้จัดการทีมอย่างลอว์รี แมคเมเนมี, ไบรอัน คลัฟ, บ็อบบี ร็อบสัน และรอน ซอนเดอส์ต่างเชื่อมโยงกับงานนี้ แต่ในที่สุดก็กลายเป็นรอน แอตกินสัน ผู้จัดการทีมเวสต์บรอมมิชอัลเบียนที่สืบทอดตำแหน่งต่อจากเซ็กซ์ตัน
สโมสรยังจ่ายเงินเป็นสถิติของสโมสรมากกว่า 1 ล้านปอนด์ สำหรับเป็นค่าตัวของแกร์รี เบิร์ตเทิลส์ กองหน้าของนอตทิงแฮมฟอเรสต์ ซึ่งเพิ่งคว้าแชมป์ยูโรเปียนคัพเป็นสมัยที่ 2 แต่นักเตะก็ทำผลงานได้น่าผิดหวังอย่างมากและจบฤดูกาลด้วยการยิงเพียง 1 ประตูจากการลงเล่นทั้งหมด 28 นัด ผู้ทำประตูสูงสุดของสโมสรในฤดูกาลนี้ยังคงเป็นโจ จอร์แดน ที่ยิงได้ 15 ประตู
ทีมปีศาจแดงเป็น 1 ทีมที่ยากจะเอาชนะในดิวิชัน 1 ฤดูกาลนี้ โดยแพ้เพียง 9 จาก 42 นัด และชนะ 7 นัดสุดท้ายของฤดูกาล แต่เสมอมากถึง 18 นัด

**อ้างอิง**
หมวดหมู่:ฤดูกาลของสโมสรฟุตบอลแมนเชสเตอร์ยูไนเต็ด
ผัดผักบุ้ง

ผัดผักบุ้ง บ้างเรียก ผัดผักบุ้งไฟแดง เป็นอาหารประเภทผัดชนิดหนึ่ง มีวัตถุดิบหลักคือผักบุ้ง ซึ่งเป็นผักน้ำที่พบได้ทั่วไป นำไปผัดเข้ากับเครื่องเทศ เนื้อสัตว์ หรือผักชนิดอื่น ๆ พบได้ทั่วไปในภูมิภาคเอเชียตะวันออก เอเชียตะวันออกเฉียงใต้ และเอเชียใต้ เช่น พบได้ในอาหารเสฉวน อาหารกวางตุ้ง ในประเทศจีน อาหารอินโดนีเซีย อาหารพม่า อาหารเขมร อาหารฟิลิปปินส์ อาหารมาเลเซีย อาหารสิงคโปร์ อาหารเวียดนาม อาหารไทย ในเอเชียตะวันออกเฉียงใต้ อาหารศรีลังกา อาหารเบงกอล และอินเดียตะวันออก ในเอเชียใต้

**วัตถุดิบ**
ผัดผักบุ้ง มีวัตถุดิบหลักคือ ผักบุ้ง ซึ่งเป็นผักน้ำที่พบได้ทั่วไป มีราคาถูก และเจริญเติบโตได้ในแหล่งน้ำ จึงเป็นที่นิยมมากในเอเชีย กรรมวิธีการทำผัดผักบุ้งนั้นไม่ยุ่งยาก คือ นำกระเทียมไปผัดกับน้ำมันในกระทะให้หอม จากนั้นใส่ผักบุ้งหั่นที่ผ่านการล้างจนสะอาดอย่างดีลงไปผัด ปรุงรสด้วยซีอิ๊ว ซอสหอยนางรม เต้าเจี้ยว น้ำตาล หรือพริก ตามชอบ โดยใช้ไฟแรงให้ซอสปรุงรสเข้าไปในผักบุ้ง เมื่อผัดเข้ากันได้ที่แล้วก็ลงจานพร้อมเสิร์ฟ บางแห่งอาจใส่กุ้งหรือเต้าหู้เพิ่มลงไป ส่วนผัดผักบุ้งของพม่าจะมีวัตถุดิบที่แตกต่างออกไปเล็กน้อย โดยจะผัดผักบุ้งไปพร้อมกับเห็ดหอมหั่นเต๋า กระเทียม หัวหอม และพริกสด แล้วปรุงรสด้วยซอสหอยนางรม น้ำสต๊อกไก่ น้ำมันงา และเกลือ และในประเทศมาเลเซีย ประเทศฟิลิปปินส์ และประเทศอินโดนีเซีย จะนิยมผัดผักบุ้งกับกะปิ ในประเทศฟิลิปปินส์สามารถใช้บากุงอิซดา (ปลาร้าฟิลิปปินส์) หรือ ปาติซ (น้ำปลาฟิลิปปินส์) แทนกะปิได้ โดยจะรับประทานเคียงกับหมูสามชั้นทอด
แต่ละท้องที่จะใช้วัตถุดิบสำหรับปรุงรสที่ต่างกันออกไป อย่างเช่น ในประเทศเวียดนาม จะนิยมปรุงรสด้วยน้ำปลาหรือซอสหอยนางรมเป็นหลัก ส่วนประเทศมาเลเซียและอินโดนีเซียจะนิยมใช้กะปิแทน ขณะที่ประเทศฟิลิปปินส์จะนิยมใช้น้ำส้มสายชูหมักแบบเดียวกับอาโดโบ และเกาะชวาของประเทศอินโดนีเซียจะใช้เต้าเจี้ยวเป็นหลัก

**ระเบียงภาพ**
ไฟล์:Spicy cah kangkung.JPG|ผัดผักบุ้งบนเกาะชวา
ไฟล์:Food 炒牛肝, 小吳現炒牛肉, 天母, 台北 (15256971207).jpg|ผัดผัดบุ้งที่ประเทศไต้หวัน
ไฟล์:Stir Fried Morning Glory with Salted Bean Curd Sauce in Chilli - Good Friends 2023-09-06.jpg|ผัดผักบุ้งที่ไบรตัน สหราชอาณาจักร
ไฟล์:Stir fried morning glory at Kualao Restaurant.jpg|ผัดผักบุ้งที่ประเทศลาว

**อ้างอิง**
หมวดหมู่:อาหารผัดหรือทอด
หมวดหมู่:อาหารไทยภาคกลาง
หมวดหมู่:อาหารกัมพูชา
หมวดหมู่:อาหารจีน
หมวดหมู่:อาหารมาเลเซีย
หมวดหมู่:อาหารลาว
หมวดหมู่:อาหารพม่า
หมวดหมู่:อาหารไต้หวัน
หมวดหมู่:อาหารฟิลิปปินส์
หมวดหมู่:อาหารบังกลาเทศ
หมวดหมู่:อาหารสิงคโปร์
หมวดหมู่:อาหารศรีลังกา
หมวดหมู่:อาหารเวียดนาม
หมวดหมู่:อาหารอินโดนีเซีย
หมวดหมู่:อาหารอินเดีย
บาสเกตบอลชิงแชมป์โลก 2027 รอบคัดเลือก – โซนเอเชีย

การแข่งขันบาสเกตบอลชิงแชมป์โลก 2027 รอบคัดเลือก โซนเอเชีย (2027 FIBA Basketball World Cup qualification) สำหรับภูมิภาค ฟีบาเอเชีย-โอเชียเนีย เริ่มขึ้นในเดือนพฤศจิกายน ค.ศ. 2025 และสิ้นสุดในเดือนมีนาคม ค.ศ. 2027 กระบวนการนี้คัดเลือก 7 ทีมที่จะเข้าร่วมกับกาตาร์ที่ผ่านเข้ารอบโดยอัตโนมัติในฐานะเจ้าภาพในการแข่งขันบาสเกตบอลชิงแชมป์โลก 2027

**รูปแบบ**
โดยรวมแล้ว ภูมิภาคเอเชีย-โอเชียเนียจะได้รับการจัดสรรโควต้าสำหรับบาสเกตบอลชิงแชมป์โลก 8 ตำแหน่ง ส่วนกาตาร์ที่ผ่านเข้ารอบโดยอัตโนมัติในฐานะเจ้าภาพ
โครงสร้างการคัดเลือกมีดังนี้:
*รอบที่ 1: 16 ทีมจะถูกแบ่งออกเป็นสี่กลุ่ม กลุ่มละ 4 ทีม เพื่อแข่งขันแบบพบกันหมด (นัดเหย้าและเยือน) ทีมที่ได้อันดับดีที่สุดสามทีมจากแต่ละกลุ่มจะผ่านเข้าสู่รอบที่สอง
*รอบที่ 2: 12 ทีมจะแบ่งออกเป็น 2 กลุ่ม กลุ่มละ 6 ทีม แต่ละกลุ่มจะถูกสร้างขึ้นจากทีมที่ผ่านเข้ารอบจากสี่กลุ่มรอบที่ 1  ผลการแข่งขันทั้งหมดจากรอบที่แล้วจะถูกยกยอดไป ทีมที่ได้อันดับดีที่สุด 6 ทีม (ไม่รวมเจ้าภาพที่ผ่านเข้ารอบอัตโนมัติ) จากรอบนี้จะได้ผ่านเข้ารอบชิงแชมป์โลก

**ทีมที่เข้าร่วม**
16 ทีมที่ผ่านเข้ารอบ FIBA Asia Cup 2025 จะเข้าร่วมในรอบที่ 1 ของบาสเกตบอลชิงแชมป์โลก 2027 รอบคัดเลือก โซนเอเชีย กาตาร์ซึ่งเป็นเจ้าภาพจัดการแข่งขันบาสเกตบอลชิงแชมป์โลก 2027 จะเข้าร่วมในรอบคัดเลือกด้วย แม้ว่าจะผ่านเข้ารอบโดยอัตโนมัติสำหรับการแข่งขันก็ตาม- QAT- KSA

**อ้างอิง**

**แหล่งข้อมูลอื่น**
2027 
บ
บาสเกตบอลชิงแชมป์โลก 2027 รอบคัดเลือก – โซนแอฟริกา

การแข่งขันบาสเกตบอลชิงแชมป์โลก 2027 รอบคัดเลือก โซนแอฟริกา (2027 FIBA Basketball World Cup qualification) สำหรับภูมิภาค ฟีบาแอฟริกา เริ่มขึ้นในเดือนพฤศจิกายน ค.ศ. 2025 และสิ้นสุดในเดือนมีนาคม ค.ศ. 2027 กระบวนการนี้คัดเลือก 5 ทีมที่จะเข้าร่วมกับกาตาร์ที่ผ่านเข้ารอบโดยอัตโนมัติในฐานะเจ้าภาพในการแข่งขันบาสเกตบอลชิงแชมป์โลก 2027

**รูปแบบ**
โดยรวมแล้ว ภูมิภาคแอฟริกาจะได้รับการจัดสรรโควต้าสำหรับบาสเกตบอลชิงแชมป์โลก 5 ตำแหน่ง
โครงสร้างการคัดเลือกมีดังนี้:
*รอบที่ 1: 16 ทีมจะถูกแบ่งออกเป็นสี่กลุ่ม กลุ่มละ 4 ทีม เพื่อแข่งขันแบบพบกันหมด (นัดเหย้าและเยือนหรือสองทัวร์นาเมนท์ในสนามแห่งเดียว) ทีมที่ได้อันดับดีที่สุดสามทีมจากแต่ละกลุ่มจะผ่านเข้าสู่รอบที่สอง
*รอบที่ 2: 12 ทีมจะแบ่งออกเป็น 2 กลุ่ม กลุ่มละ 6 ทีม แต่ละกลุ่มจะถูกสร้างขึ้นจากทีมที่ผ่านเข้ารอบจากสี่กลุ่มรอบที่ 1 ผลการแข่งขันทั้งหมดจากรอบที่แล้วจะถูกยกยอดไป สองทีมอันดับดีที่สุดจากแต่ละกลุ่ม และทีมอันดับสามที่ดีที่สุดจะผ่านเข้ารอบฟุตบอลโลก

**ทีมที่เข้าร่วม**
16 ทีมที่ผ่านการคัดเลือกสำหรับ AfroBasket 2025 จะเข้าร่วมในรอบแรกของบาสเกตบอลชิงแชมป์โลก 2027 รอบคัดเลือก โซนแอฟริกา

**อ้างอิง**

**แหล่งข้อมูลอื่น**
2027 
บ
หมวดหมู่:ทหารชาวออสเตรีย-ฮังการีในสงครามโลกครั้งที่หนึ่ง

หมวดหมู่:ทหารชาวออสเตรีย-ฮังการี
หมวดหมู่:ทหารในสงครามโลกครั้งที่หนึ่ง
หมวดหมู่:จักรวรรดิออสเตรีย-ฮังการีในสงครามโลกครั้งที่หนึ่ง
หมวดหมู่:ทหารชาวญี่ปุ่นในสงครามโลกครั้งที่หนึ่ง

หมวดหมู่:ทหารชาวญี่ปุ่น
หมวดหมู่:ชาวญี่ปุ่นในสงครามโลกครั้งที่หนึ่ง
หมวดหมู่:ทหารในสงครามโลกครั้งที่หนึ่ง
บาสเกตบอลชิงแชมป์โลก 2027 รอบคัดเลือก – โซนอเมริกา

การแข่งขันบาสเกตบอลชิงแชมป์โลก 2027 รอบคัดเลือก โซนอเมริกา (2027 FIBA Basketball World Cup qualification) สำหรับภูมิภาค ฟีบาอเมริกา เริ่มขึ้นในเดือนพฤศจิกายน ค.ศ. 2025 และสิ้นสุดในเดือนมีนาคม ค.ศ. 2027 กระบวนการนี้คัดเลือก 7 ทีมที่จะเข้าร่วมในการแข่งขันบาสเกตบอลชิงแชมป์โลก 2027

**รูปแบบ**
โดยรวมแล้ว ภูมิภาคอเมริกาจะได้รับการจัดสรรโควต้าสำหรับบาสเกตบอลชิงแชมป์โลก 7 ตำแหน่ง
โครงสร้างการคัดเลือกมีดังนี้:
*รอบปรี-ควอลิฟาย 
**รอบที่ 1: ทีมที่ไม่ได้เข้าร่วมรอบคัดเลือกบาสเกตบอลอเมริคัพ 2025 จะถูกแบ่งออกเป็นสองทัวร์นาเมนต์ โดยขึ้นอยู่กับโซนย่อยทางภูมิศาสตร์ ทีมที่ได้อันดับดีที่สุดสามทีมจากโซนอเมริกากลางและแคริบเบียน และผู้ชนะเพียงทีมเดียวจากรอบเพลย์ออฟโซนอเมริกาใต้จะได้ผ่านเข้าสู่รอบที่สอง
**รอบที่ 2: 4 ทีมที่ผ่านเข้ารอบจากรอบปรี-ควอลิฟายโซนย่อยจะเข้าร่วมพร้อมกับสี่ทีมที่ตกรอบจากรอบคัดเลือก FIBA AmeriCup 2025 พวกเขาจะแบ่งออกเป็นสองกลุ่มกลุ่มละสี่ทีม ผู้ชนะและรองแชมป์กลุ่มจะได้ผ่านเข้ารอบคัดเลือก
*รอบคัดเลือก: 12 ทีมที่ผ่านการคัดเลือกสำหรับ 2022 FIBA AmeriCup จะเข้าร่วมพร้อมกับสี่ทีมที่ผ่านเข้ารอบจากรอบปรี-ควอลิฟาย
**รอบที่ 1: ทั้ง 16 ทีมจะถูกแบ่งออกเป็นสี่กลุ่ม กลุ่มละ 4 ทีมเพื่อเล่นนัดเหย้าและเยือน ทีมที่ได้อันดับดีที่สุดสามทีมจากแต่ละกลุ่มจะได้ผ่านเข้าสู่รอบที่สอง
**รอบที่ 2: ทั้ง 12 ทีมถูกแบ่งออกเป็น 2 กลุ่ม กลุ่มละ 6 ทีม แต่ละกลุ่มถูกสร้างขึ้นจากทีมที่ผ่านเข้ารอบจากสองกลุ่มรอบแรก ผลการแข่งขันรอบที่แล้วทั้งหมดถูกยกยอดไป ทีมอันดับดีที่สุดสามทีมจากทั้งสองกลุ่มบวกกับทีมอันดับสี่ที่มีสถิติดีที่สุดผ่านเข้ารอบชิงแชมป์โลก

**ทีมที่เข้าร่วม**
16 ทีม ประกอบด้วย 12 ทีมที่ผ่านเข้ารอบ 2025 FIBA AmeriCup และ 4 ทีมจากรอบปรี-ควอลิฟายจะเข้าร่วมแข่งขันในรอบที่ 1 ของบาสเกตบอลชิงแชมป์โลก 2027 รอบคัดเลือก โซนอเมริกา

**อ้างอิง**

**แหล่งข้อมูลอื่น**
2027 
บ
หมวดหมู่:ทหารชาวอเมริกันในสงครามโลกครั้งที่หนึ่ง

หมวดหมู่:ทหารชาวอเมริกัน
หมวดหมู่:ทหารในสงครามโลกครั้งที่หนึ่ง
บาสเกตบอลชิงแชมป์โลก 2027 รอบคัดเลือก – โซนยุโรป

การแข่งขันบาสเกตบอลชิงแชมป์โลก 2027 รอบคัดเลือก โซนยุโรป (2027 FIBA Basketball World Cup qualification) สำหรับภูมิภาค ฟีบายุโรป เริ่มขึ้นในวันที่ 19 กุมภาพันธ์ 2567 และสิ้นสุดในเดือนมีนาคม พ.ศ. 2570 กระบวนการนี้คัดเลือก 12 ทีมที่จะเข้าร่วมในการแข่งขันบาสเกตบอลชิงแชมป์โลก 2027

**รูปแบบ**
ฟีบายุโรปจะได้รับการจัดสรรโควต้า 12 ตำแหน่งในการแข่งขัน ชิงแชมป์โลก ทีมฟีบายุโรปทั้งหมด 42 ทีมจะเข้าร่วมในกระบวนการคัดเลือก ซึ่งจะประกอบด้วยขั้นตอนต่อไปนี้:
โครงสร้างการคัดเลือกมีดังนี้:
*รอบปรี-ควอลิฟาย 
**รอบที่ 1: 8 ทีม (รวมอาร์เมเนียและอาเซอร์ไบจาน) ที่ตกรอบจากรอบคัดเลือกยูโรบาสเกต 2025 รอบปรี-ควอลิฟาย คัดเลือก 4 ทีมผ่านเข้าสู่รอบที่สอง
**รอบที่ 2: 4 ทีมที่ผ่านเข้ารอบจากรอบที่แล้ว จะเข้าร่วมพร้อมกับ 8 ที่ตกรอบจาก รอบคัดเลือกยูโรบาสเกต 2025 คัดเลือก 8 ทีมจะผ่านเข้าสู่รอบคัดเลือก
*รอบคัดเลือก
**รอบที่ 1: 24 ทีมที่ผ่านเข้ารอบ EuroBasket 2025 และ 8 ทีมที่ผ่านเข้ารอบจากรอบปรี-ควอลิฟาย จะถูกจัดเป็นแปดกลุ่ม กลุ่มละ 4 ทีม ทีมสามอันดับแรกของแต่ละกลุ่มจะผ่านเข้ารอบที่สอง
**รอบที่ 2: 24 ทีมแรกจากรอบที่ 1 จะแบ่งออกเป็นสี่กลุ่ม กลุ่มละ 6 ทีม โดยผลการแข่งขันจะยกมาจากรอบที่ 1 สามทีมอันดับแรกของแต่ละกลุ่มจะได้ผ่านเข้ารอบชิงแชมป์โลก

**ทีมที่เข้าร่วม**
16 ทีม ประกอบด้วย 12 ทีมที่ผ่านเข้ารอบ 2025 FIBA AmeriCup และ 4 ทีมจากรอบปรี-ควอลิฟายจะเข้าร่วมแข่งขันในรอบที่ 1 ของบาสเกตบอลชิงแชมป์โลก 2027 รอบคัดเลือก โซนยุโรป

**รอบปรี-ควอลิฟาย**

**รอบที่ 1**
รอบแรกจะเป็นการแข่งขันระหว่างทีมที่จะไม่ผ่านเข้ารอบในการแข่งขันรอบคัดเลือกยูโรบาสเกต 2025 อาร์เมเนียจะลงเล่นเป็นครั้งที่สองในรอบคัดเลือกชิงแชมป์โลก ขณะที่อาเซอร์ไบจานจะได้เข้าร่วมเป็นครั้งแรก
ประเทศที่เข้าร่วมทั้ง 10 ประเทศจะถูกแบ่งออกเป็นสามกลุ่ม กลุ่ม A จะมีสี่ทีม ในขณะที่กลุ่ม B และ C จะมีทีมละสามทีม
แต่ละทีมจะเล่นกับทีมอื่น ๆ ในกลุ่มของตนในเกมเหย้าและเยือนในระบบการเล่นแบบพบกันหมดในกรอบเวลา 3 ช่วง ได้แก่ ในวันที่ 19-27 กุมภาพันธ์ พ.ศ. 2567, 18-26 พฤศจิกายน พ.ศ. 2567 และ 17-25 กุมภาพันธ์ พ.ศ. 2568 การแข่งขันรอบนี้จะคัดเลือกทั้งหมด  4 ทีม ซึ่งผู้ชนะแต่ละกลุ่มสามกลุ่ม รวมกับทีมอันดับที่สองที่ดีที่สุดจากทุกกลุ่ม จะผ่านเข้าสู่รอบที่สอง ส่วนอีก 6 ทีมจะรอบ

**การจับฉลาก**
การจับสลากเกิดขึ้นเมื่อวันที่ 8 สิงหาคม พ.ศ. 2566 ที่ มิวนิก

**= การแบ่งกลุ่ม =**
การจัดวางจะอิงตามการจัดอันดับโลกของฟีบา ในวันที่ 27 กุมภาพันธ์ ค.ศ. 2023

**อ้างอิง**

**แหล่งข้อมูลอื่น**
2027 
บ
หมวดหมู่:ทหารชาวไทยในสงครามโลกครั้งที่หนึ่ง

หมวดหมู่:ทหารชาวไทย
หมวดหมู่:ชาวไทยในสงครามโลกครั้งที่หนึ่ง
หมวดหมู่:ทหารในสงครามโลกครั้งที่หนึ่ง
หมวดหมู่:ทหารชาวอิตาลีในสงครามโลกครั้งที่หนึ่ง

หมวดหมู่:ทหารชาวอิตาลี
หมวดหมู่:ทหารในสงครามโลกครั้งที่หนึ่ง
ข้าวเกรียบยาหน้า

ข้าวเกรียบยาหน้า เป็นอาหารว่างชนิดหนึ่งของชาวไทยเชื้อสายจามในบ้านน้ำเชี่ยว ตำบลน้ำเชี่ยว อำเภอแหลมงอบ จังหวัดตราด โดยจะมีลักษณะใกล้เคียงกับข้าวเกรียบปากหม้อ และข้าวเกรียบอ่อน หากแต่มีรสสัมผัสและรสชาติใกล้เคียงกับขนมเบื้องหน้ากุ้ง นับว่าเป็นอาหารพิเศษและเป็นของดีประจำชุมชนบ้านน้ำเชี่ยว และถือเป็นอาหารที่ผสมผสานวัฒนธรรมการกินของไทย จีน และมุสลิม เข้าไว้ด้วยกัน
แผ่นแป้งของข้าวเกรียบยาหน้ามีวัตถุดิบและส่วนผสมอย่างเดียวกับข้าวเกรียบปากหม้อ คือใช้แป้งข้าวเจ้า แป้งมัน ผสมเข้ากับน้ำ จากนั้นนำไปนึ่งเป็นแผ่น ๆ จนสุก แล้วนำไปตากแดดจนแห้ง ครั้นเมื่อจะรับประทาน ก็จะนำแผ่นแป้งที่ผ่านการตากแดดจนแห้งนั้นไปปิ้งบนเตาถ่านจนแป้งกรอบ ทาน้ำตาลอ้อยเคี่ยวซึ่งมีลักษณะข้นเหนียว และตักเครื่องโรยหน้า ซึ่งทำจากแคร์รอตปั่น มะพร้าว และกุ้งสับละเอียด ปรุงรสด้วยเกลือและพริกไทยเล็กน้อย ละเลงทาลงบนแผ่นแป้ง แล้วโรยด้วยต้นหอมซอย พร้อมรับประทาน และมีลักษณะใกล้เคียงกับขนมเบื้องหน้ากุ้ง
ข้าวเกรียบยาหน้าถูกรับเลือกให้เป็นผลิตภัณฑ์เด่นของชุมชนน้ำเชี่ยว จนได้รับรางวัลชนะเลิศหมู่บ้าน OVC รางวัลอุตสาหกรรมท่องเที่ยวไทยดีเด่นจากการท่องเที่ยวแห่งประเทศไทย

**อ้างอิง**
หมวดหมู่:อาหารจากข้าว
หมวดหมู่:อาหารยัดไส้
หมวดหมู่:อาหารว่าง
หมวดหมู่:อาหารไทยภาคตะวันออก
หมวดหมู่:วัฒนธรรมของจังหวัดตราด
มนตรีแห่งรัฐโมนาโก

มนตรีแห่งรัฐโมนาโก (Ministre d'État de Monaco) เป็นหัวหน้ารัฐบาลของประเทศโมนาโก ได้รับการแต่งตั้งโดยเจ้าผู้ครองโมนาโก มีอำนาจหน้าที่รับผิดชอบในการกำกับการทำงานของรัฐบาลและดูแลความสัมพันธ์ระหว่างประเทศในฐานะตัวแทนของเจ้าผู้ครอง มนตรีแห่งรัฐยังทำหน้าที่เป็นประธานสภารัฐบาล (โดยมีอำนาจลงคะแนนเสียง) กำกับดูแลฝ่ายบริหาร และสั่งการตำรวจและทหาร
ผู้รักษาการตำแหน่งคนปัจจุบันคือ อีซาแบล แบโร-อามาเดอี ตั้งแต่วันที่ 10 มกราคม พ.ศ. 2568

**ประวัติ**
ที่พำนักอย่างเป็นทางการของมนตรีแห่งรัฐ
ตำแหน่งนี้ก่อตั้งขึ้นเมื่อปี 2454 หลังการประกาศใช้รัฐธรรมนูญ จนกระทั่งมีการแก้ไขรัฐธรรมนูญ พ.ศ. 2545 โดยผู้ดำรงตำแหน่งมนตรีแห่งรัฐจะต้องเป็นพลเมืองฝรั่งเศสที่คัดเลือกจากข้าราชการระดับสูงที่เสนอโดยรัฐบาลฝรั่งเศส ต่อมาได้มีการแก้ไขให้ผู้ดำรงตำแหน่งอาจเป็นพลเมืองฝรั่งเศสหรือพลเมืองโมนาโกก็ได้ และได้รับเลือกและแต่งตั้งโดยเจ้าผู้ครองหลังจากหารือกับรัฐบาลฝรั่งเศส

**รายชื่อ**

**อ้างอิง**

**แหล่งข้อมูลอื่น**
 World Statesmen – Monaco
หมวดหมู่:การเมืองโมนาโก
ที่วางตะเกียบ

ยิววางบนที่วางตะเกียบทำจากไม้
ที่วางตะเกียบ เป็นเครื่องใช้บนโต๊ะอาหาร ใช้ในการวางปลายตะเกียบไม่ให้สัมผัสพื้นโต๊ะ และป้องกันตะเกียบจากการปนเปื้อนหรือจากการกลิ้งตกลงจากโต๊ะ ลักษณะการใช้งานเหมือนกับที่วางมีดและที่วางช้อน ที่วางตะเกียบมักพบในร้านอาหารมากกว่าในบ้าน มีรูปร่างที่หลากหลาย อาจทำจากดินเหนียว ไม้ พลาสติก โลหะ แก้ว กระเบื้อง หรือหินมีค่าเช่นหยก หากตะเกียบใส่ไว้ในซองกระดาษ บางคนก็พับซองกระดาษของตะเกียบให้เป็นที่วางตะเกียบ
ในเอเชียตะวันออก ที่วางตะเกียบมักใช้ในมื้ออาหารเย็นแบบเป็นทางการ

**คลังภาพ**

**ดูเพิ่ม**
 ตะเกียบ- ที่วางช้อน- ที่วางช้อนและตะเกียบ

**อ้างอิง**

**แหล่งข้อมูลอื่น**
  Chopstick rest Collection, A collection of hashioki-  Erick's Chopstick Rests (Hashi Oki) Page-  Jen's Chopstick Rests Gallery-  Jurek Zarzycki's Chopstick Rests collection-  Chopstick rests, Asian Art Mall-  Unique Chopstick Rest
หมวดหมู่:เครื่องครัว
หมวดหมู่:สิ่งประดิษฐ์ของจีน
หมวดหมู่:อาหารจีน
หมวดหมู่:อาหารญี่ปุ่น
หมวดหมู่:อาหารเกาหลี
หมวดหมู่:ทหารชาวสหราชอาณาจักรในสงครามโลกครั้งที่หนึ่ง

หมวดหมู่:นักการทหารชาวสหราชอาณาจักร
หมวดหมู่:ทหารในสงครามโลกครั้งที่หนึ่ง
ที่วางช้อนและตะเกียบ

ที่วางช้อนและตะเกียบ
ที่วางช้อนและตะเกียบ เป็นเครื่องใช้บนโต๊ะอาหารที่ใช้สำหรับวางช้อนและตะเกียบไม่ให้สัมผัสกับพื้นของโต๊ะ ในบริบทของอาหารเกาหลี ที่วางช้อนและตะเกียบอาจเรียกว่าเป็นที่วางซูจอ (수저받침) เพราะคำว่า ซูจอ หมายถึงชุดคู่ของช้อนและตะเกียบซึ่งพบเห็นได้ทั่วไปในเกาหลี

**คลังภาพ**

**ดูเพิ่ม**
 ที่วางตะเกียบ- ที่วางมีด- ที่วางช้อน

**อ้างอิง**
หมวดหมู่:เครื่องครัว
หมวดหมู่:สิ่งประดิษฐ์ของจีน
หมวดหมู่:อาหารจีน
หมวดหมู่:อาหารญี่ปุ่น
หมวดหมู่:อาหารเกาหลี
หมวดหมู่:อาหารไต้หวัน
หมวดหมู่:ทหารชาวสหราชอาณาจักรในสงครามโลกครั้งที่สอง

หมวดหมู่:นักการทหารชาวสหราชอาณาจักร
หมวดหมู่:ทหารในสงครามโลกครั้งที่สอง
หมวดหมู่:ทหารชาวออตโตมันในสงครามโลกครั้งที่หนึ่ง

หมวดหมู่:ทหารชาวออตโตมัน
หมวดหมู่:ทหารในสงครามโลกครั้งที่หนึ่ง
หมวดหมู่:จักรวรรดิออตโตมันในสงครามโลกครั้งที่หนึ่ง
หมวดหมู่:ทหารชาวรัสเซียในสงครามโลกครั้งที่หนึ่ง

หมวดหมู่:ทหารชาวรัสเซีย
หมวดหมู่:ทหารในสงครามโลกครั้งที่หนึ่ง
ขนมเรไร

ขนมเรไร หรือ ขนมรังไร เป็นขนมไทยชนิดหนึ่งที่มีลักษณะเหมือนรังของตัวเรไร (แมลงอยู่ในจำพวกจักจั่น) หรืออาจจะมีลักษณะคล้ายกับรังนกเล็ก ๆ มีสีต่างกันออกไป เช่น ชมพู เขียว ฟ้า เหลือง ขาว ม่วงคราม เป็นต้น  เวลากินราดกะทิ โรยมะพร้าวขูดและน้ำตาลผสมงาคั่ว 
ขนมเรไรมีส่วนผสมมาจากแป้ง กะทิ มะพร้าว และน้ำตาล ใช้แป้งข้าวเจ้ากับน้ำลอยดอกมะลิ ผสมสีจากธรรมชาติ เช่น อัญชัญ นำแป้งมาปั้นเป็นก้อนแล้วอัดขนมด้วยแป้นพิมพ์ให้เป็นเส้นเล็ก ๆ แล้วนำมานึ่ง
ขนมเรไรปรากฏชื่ออยู่ในบทพระราชนิพนธ์ กาพย์เห่เรือชมเครื่องคาวหวาน ของพระบาทสมเด็จพระพุทธเลิศหล้านภาลัย ทรงพระราชนิพนธ์ในชื่อ "รังไร" ดังความว่า "รังไรโรยด้วยแป้ง เหมือนนกแกล้งทำรังรวง โอ้อกนกทั้งปวง ยังยินดีด้วยมีรัง"

**อ้างอิง**
หมวดหมู่:ขนมไทย
ซุปสิงคโปร์

ซุปสิงคโปร์ เป็นแกงชนิดหนึ่งจำเพาะในชุมชนกุฎีจีน กรุงเทพมหานคร ประเทศไทย โดยที่เป็นแกงที่ผัดพริกแกงเผ็ดเข้ากับซี่โครงหรือเนื้อหมูตุ๋นจนเข้าที่ ให้รสเปรี้ยว หวาน เค็ม และเผ็ด อาหารชนิดนี้เป็นอาหารที่ปรากฏอยู่ใน ตำราเล่มเล็ก ซึ่งเป็นหนังสือสูตรอาหารประจำชุมชน อย่างไรก็ตามอาหารชนิดนี้สูญหายไป ไม่มีผู้สืบต่อ ปัจจุบันมีโครงการฟื้นฟูซุปสิงคโปร์นี้ขึ้นอีกครั้งจากทีมเชฟจากโลคัลอร่อย (Local Aroi) โดยการสนับสนุนกลุ่มบริษัทดุสิตธานี
ชื่อของซุปสิงคโปร์นี้ยังไม่ทราบที่มาอย่างแน่ชัด แต่มีการสันนิษฐานว่า ชาวกุฎีจีนที่มีเชื้อสายโปรตุเกสในอดีต คงคิดดัดแปลงเมนูอาหารขึ้นใหม่โดยนำแนวคิดด้านอาหารในพื้นที่คือสิงคโปร์มาตั้งชื่อ ทว่าอาหารชนิดนี้ก็สูญหายไปโดยไม่มีใครสืบต่อ ในหนังสือ ตำราเล่มเล็ก ที่บันทึกข้อมูลของซุปสิงคโปร์เพียงแห่งเดียว ก็ให้ข้อมูลเป็นวัตถุดิบ แต่ไม่บอกจำนวนหรือปริมาณว่าต้องใส่กี่กรัม
ทีมเชฟโลคัลอร่อย ได้รังสรรค์เมนูนี้ขึ้นใหม่ โดยอนุมานจากวัตถุดิบที่ปรากฎในตำราอาหาร คือนำซี่โครงหมูไปเคี่ยวจนเปื่อย จากนั้นนำไปผัดกับพริกแกงที่แต่งสีพริกแกงด้วยพริกเหลือง จนซึมเข้าเนื้อแล้วนำซี่โครงหมูไปตุ๋นอีกครั้งจนเปื่อย จากนั้นปรุงน้ำแกงให้ได้สามรส โดยได้รสเปรี้ยวจากน้ำส้มมะขาม รสหวานจากน้ำตาลมะพร้าว และรสเค็มจากน้ำปลาดี ให้รสชาติกลมกล่อมเข้มข้น เมื่อเสิร์ฟจะรองซี่โครงหมูตุ๋นด้วยถั่วอัลฟาฟา 

**อ้างอิง**
หมวดหมู่:แกง
หมวดหมู่:อาหารไทยภาคกลาง
หมวดหมู่:อาหารจากเนื้อหมู
The sign ลางสังหรณ์

ลางสังหรณ์ เป็นซีรีส์วายสายบอยเลิฟ (Boy's Love) แนวแอคชั่นดราม่าแฟนตาซี (Action Drama Fantasy) ผลงานเรื่องที่สามของค่าย IDOL FACTORY สร้างจากนิยายเรื่องลางสังหรณ์ของ I-Rain-Yia โดยเรื่องราวเล่าถึงพันธะสัญญาความผูกพันและความอาฆาตแค้นระหว่างพญานาคและพญาครุฑ ผ่านตัวละครในหน่วยปฏิบัติการพิเศษที่ต้องปฏิบัติภารกิจในการสืบสวนสอบสวนสาเหตุการฆาตกรรมในคดีต่างๆ กำกับการแสดงโดยนัฐพงศ์ วงษ์กวีไพโรจน์ นำแสดงโดย ภัทรชนน อ่อนสะอาด และ ธนทัต พรรณวิริยะกุล

**โครงเรื่อง**
ธาร นายตำรวจหนุ่มผู้มีปมในใจเกี่ยวกับการตายของบิดาและมารดา เนื่องจากเค้าเป็นผู้รอดชีวิตเพียงคนเดียวในอุบัติเหตุครั้งนั้น แต่ธารมั่นใจว่าเป็นการจัดฉากเพื่อฆาตกรรม เค้าจึงเข้ารับการฝึกเพื่อคัดเลือกเป็นหน่วยสอบสวนพิเศษเพื่อจะได้สืบหาความจริงเกี่ยวกับการตายของบิดาและมารดา ณ ศูนย์ฝึกธารได้พบกับพญาเพื่อนรวมฝึกที่มาจากคนละหน่วย ซึ่งตัวธารเองกลับรู้สึกผูกผันและเป็นห่วงพญามากกว่าเพื่อนร่วมรุ่นคนอื่นๆ และธารได้ใช้ความสามารถพิเศษของตัวเองในการช่วยชีวิตพญาไว้ได้หลายครั้ง ในขณะที่พญาเองก็เหมือนมีบ้างสิ่งจ้องเอาชีวิตอยู่ตลอดเวลา

**รายชื่อนักแสดง**

**งานสร้าง**
ลางสังหรณ์เป็นซีรีส์วายแนวสืบสวนสอบสวนแอ็คชั่นดราม่าแฟนตาซีฟอร์มยักษ์ของค่าย IDOL FACTORY ที่ทุ่มทุนสร้างทั้งในส่วนของโปรดักชั่นและการทำ CG โดยใช้เวลาเตรียมการนานกว่า 1 ปี ทั้งในส่วนของการค้นคว้าหาข้อมูล และการส่งนักแสดงในเรื่องไปเรียนคิวบู๊ การยิงปืน และการดำน้ำ แต่อย่างไรก็ตามเมื่อถึงกลางเดือนมีนาคม พ.ศ. 2566 ก็ได้มีการประกาศเปิดตัวนักแสดงหลักทั้ง 7 คน ได้แก่ ภัทรชนน อ่อนสอาด, ธนทัต พรรณวิริยะกุล, พงศกร สุเกียง, ณัฐภาสน์ ตันติเสถียรชัย, จักริน ภูริพัฒน์, ปิฐิกร ศิริพรสวรรค์ และ อัศวฤทธิ์ พินิตภาญจนพันธุ์ โดยได้ ครูเอ นัฐพงศ์ วงษ์กวีไพโรจน์ มารับหน้าที่ผู้กำกับและผู้ฝึกสอนการแสดง ซีรีส์เริ่มเปิดกล้องถ่ายทำคิวแรกในช่วงกลางเดือนพฤษภาคม พ.ศ. 2566 โดยได้มีการทำการบวงสรวงในวันที่ 17 มิถุนายน พ.ศ. 2566 และจัดงานลางสังหรณ์ DAWN OF THE SIGN ดูตอนแรกพร้อมกันที่โรงภาพยนตร์ไอแมกซ์ ไอคอน ซีเนคอนิค ไอคอนสยามในวันที่ 18 พฤศจิกายน พ.ศ. 2566 และมีกำหนดออกอากาศตอนแรกทางช่อง 3 ในวันที่ 25 พฤศจิกายน พ.ศ. 2566

**เพลงประกอบละคร**

**รางวัล**

**อ้างอิง**

**แหล่งข้อมูลอื่น**
  นิยาย ลางสังหรณ์
หมวดหมู่:ละครชายรักชายไทย
หมวดหมู่:ละครโทรทัศน์วัยรุ่น
หมวดหมู่:ภาพยนตร์ชุดทางโทรทัศน์ไทย
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2566
หมวดหมู่:ละครโทรทัศน์ไทยในปี พ.ศ. 2567
รอน แอตกินสัน

รอนัลด์ เฟรเดอริก แอตกินสัน (Ronald Frederick Atkinson, เกิด 18 มีนาคม 1939) เป็นอดีตนักฟุตบอลและผู้จัดการทีมชาวอังกฤษ ได้รับฉายาว่า บิกรอน เขาได้รับการยกย่องว่าเป็นหนึ่งในผู้เชี่ยวชาญด้านฟุตบอลที่มีชื่อเสียงที่สุดของอังกฤษในช่วงทศวรรษที่ 90 และต้นทศวรรษ 2000
เขาได้รับฉายาว่า เดอะแทงก์ ในระหว่างการค้าแข้งของเขา เขาเล่นให้กับออกซฟอร์ดยูไนเต็ด เป็นเวลา 12 ปี และเขายังคงครองสถิติการลงสนามให้สโมสรมากที่สุดจนถึงทุกวันนี้ที่ 560 นัด ในฐานะผู้จัดการทีม เขาคว้าแชมป์เอฟเอคัพกับแมนเชสเตอร์ยูไนเต็ด ในปี 1983 และ 1985 และฟุตบอลลีกคัพกับเชฟฟีลด์เวนส์เดย์ ในปี 1991 และแอสตันวิลลาในปี 1994

**อ้างอิง**
หมวดหมู่:นักฟุตบอลจากลิเวอร์พูล
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้จัดการทีมฟุตบอลชาวอังกฤษ
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้จัดการทีมสโมสรฟุตบอลแมนเชสเตอร์ยูไนเต็ด
หมวดหมู่:ผู้จัดการทีมสโมสรฟุตบอลแอสตันวิลลา
วัดท่าชะมวง

วัดท่าชะมวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลละงู อำเภอละงู จังหวัดสตูล ที่ดินตั้งวัดมีเนื้อที่ 10 ไร่ 37 ตารางวา วัดอยู่ห่างไกลจากตั้งอำเภอ 10 กิโลเมตร ห่างไกลจากตัวจังหวัด 60 กิโลเมตร ปัจจุบันมีรักษาการเจ้าอาวาส คือ พระพิทัศน์ สุทสฺสโน
วัดท่าชะมวงสร้างขึ้นโดยนายบุญล่อง ห้าวหาญ เป็นผู้ดำเนินการสร้างวัดและตั้งวัด ได้รับอนุญาตให้สร้างวัดเมื่อวันที่ 26 พฤศจิกายน พ.ศ. 2523 กระทรวงศึกษาธิการประกาศตั้งวัดเมื่อวันที่ 18 พฤศจิกายน พ.ศ. 2524 ได้รับพระราชทานวิสุงคามสีมาเมื่อวนที่ 13 กรกฎาคม พ.ศ. 2536
อาคารเสนาสนะประกอบด้วย ศาลาการเปรียญกว้าง 8 เมตร ยาว 25 เมตร สร้างเมื่อ พ.ศ. 2515 เป็นอาคารครึ่งตึกครึ่งไม้ ศาลาอเนกประสงค์กว้าง 7 เมตร ยาว 14 เมตร สร้างเมื่อ พ.ศ. 2530 เป็นอาคารไม้ ศาลาบำเพ็ญกุศลกว้าง 8 เมตร ยาว 14 เมตร สร้างเมื่อ พ.ศ. 2560 เป็นอาคารคอนกรีตเสริมเหล็ก กุฎิสงฆ์จำนวน 7 หลัง ณาปนสถานจำนวน 1 หลัง หอระฆัง จำนวน 1 หลังและโรงครัวจำนวน 1 หลัง ปูชนียวัตถุมีพระประธานในศาลาการเปรียญ ปางมารวิชัย

**อ้างอิง**
ท่าชะมวง
หมวดหมู่:อำเภอละงู
ดีมอนของผม

ดีมอนของผม (My Daemon) เป็นละครโทรทัศน์แบบสตรีมมิ่งแนวแฟนตาซี-วิทยาศาสตร์ ผลิตโดยอิ๊กลูสตูดิโอ สตูดิโอของคนไทย ออกอากาศทางเน็ตฟลิกซ์cite web|url=https://www.animationmagazine.net/2022/09/netflix-tudum-japan-recap-new-anime-announcements-first-looks-more/|title=Netflix TUDUM Japan Recap: New Anime Announcements, First Looks & More|last=Milligan|first=Mercedes|website=Animation Magazine|date=September 27, 2022|access-date=September 27, 2022 date=September 24, 2022 กำกับโดย ณัฐ ยศวัฒนานนท์ ละครเรื่องนี้ออกอากาศในวันที่ 23 พฤศจิกายน 2023title=An original story written by Hirotaka Adachi (Otsuichi) and brought to life by Thai animation studio, Igloo Studio. This is the story of Kento, a kind-hearted boy, and Anna, his daemon companion. "My Daemon" starts streaming worldwide from November 23, 2023, only on Netflix!

**เรื่องย่อ**
ในอนาคตอันใกล้นี้ หลังจากการระเบิดของระเบิดนิวเคลียร์ทำให้โลกชนกับนรก นักเรียนชั้นประถมชื่อ เคนโตะ ได้พบกับปีศาจตัวเล็กชื่อ อันนา และเลี้ยงดูเธอ ละครติดตามการผจญภัยของ เคนโตะ และ อันนา เมื่อพวกเขาเริ่มต้นการเดินทางเพื่อนำแม่ของเคนโตะกลับมามีชีวิตอีกครั้ง

**ตัวละคร**

**ตัวละครหลัก**
 เคนโตะ ทาจิบานะ (พากย์เสียงโดย มิยูริ ชิมาบูกูโระ ในภาษาญี่ปุ่น และCassandra Lee Morris ในภาษาอังกฤษ) เป็นนักเรียนประถมตัวน้อยและตัวเอกที่พบกับแอนนาโดยบังเอิญ- อันนา (พากย์เสียงโดย โคโกโระ คิกูจิ ในภาษาญี่ปุ่น และ Cristina Vee ในภาษาอังกฤษ) สัตว์ปีศาจขนาดเล็กที่ถูกพบโดยเคนโตะหลังจากเดินไปอย่างไร้จุดหมาย

**ตัวละครอื่น**
 คาโอรุ ทาจิบานะ (พากย์เสียงโดยฟูมิโกะ โอริกาซะ ในภาษาญี่ปุ่น และ Amber Lee Connors เป็นภาษาอังกฤษ)- คาเอเดะ โฮโจ (พากย์เสียงโดยอายาเนะ ซากูระ ในภาษาญี่ปุ่น และ Ryan Bartley ในภาษาอังกฤษ )- โคยะ โคโคโนเอะ (พากย์เสียงโดยวาตารุ ฮาตาโนะ ในภาษาญี่ปุ่น และ Robbie Daymond ใน ภาษาอังกฤษ)- คิริโกะ นันบุ (พากย์เสียงโดย นาโอยะ มิยาเสะ ในภาษาญี่ปุ่น และ Benjamin Diskin ในภาษาอังกฤษ)- เก็นจิโร่ โฮจะวะ พากย์เสียงโดยโจจิ นากาตะ ในภาษาญี่ปุ่น และ Bill Butts ในภาษาอังกฤษ)

**ตอน**

**การผลิต**
ละครเรื่องนี้ได้รับการประกาศในงาน Tudum ของเน็ตฟลิกซ์ ในเดือนกันยายน 2022 โดยมีฮิโรตากะ อาดาจิ (หรือที่รู้จักในชื่อโอสึจิ) เขียนบทและมีณัฐ ยศวัฒนานนท์เป็นผู้กำกับ อิ๊กลูสตูดิโอบริษัทแอนิเมชั่นสัญชาติไทยรับหน้าที่ดูแลการผลิต

**อ้างอิง**

**แหล่งข้อมูลอื่น**
 26385
หมวดหมู่:รายการโทรทัศน์ที่มีฉากในประเทศญี่ปุ่น
หมวดหมู่:อนิเมะออริจินอลของเน็ตฟลิกซ์
หมวดหมู่:การ์ตูนทีวีแอนิเมชันเกี่ยวกับเด็ก
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2566
หมวดหมู่:รายการโทรทัศน์ไทยสำหรับเด็ก
หมวดหมู่:การ์ตูนทีวีแอนิเมชันไทย
หมวดหมู่:รายการโทรทัศน์ภาษาญี่ปุ่น
หมวดหมู่:การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ
วิธีการบังคับต่อสหพันธ์สาธารณรัฐยูโกสลาเวีย

ระหว่างสงครามยูโกสลาเวียในคริสต์ทศวรรษ 1990 และต้นคริสต์ทศวรรษ 2000 มีการกำหนดวิธีการบังคับหลายรอบต่ออดีตสาธารณรัฐยูโกสลาเวียอย่างเซอร์เบียและมอนเตเนโกรซึ่งในขณะนั้นก่อตั้งประเทศใหม่ที่เรียกว่าสหพันธ์สาธารณรัฐยูโกสลาเวีย
การกำหนดวิธีการบังคับรอบแรกเป็นไปเพื่อตอบโต้สงครามบอสเนียและสงครามในโครเอเชียระหว่างเดือนเมษายน 1992 ถึงตุลาคม 1995 ยูโกสลาเวียอยู่ภายใต้วิธีการบังคับของสหประชาชาติ (ยูเอ็น) วิธีการบังคับถูกยกเลิกหลังจากการลงนามยุติความขัดแย้งในความตกลงเดย์ตัน2000
ระหว่างสงครามคอซอวอในปี 1998–1999 ยูโกสลาเวียถูกสหประชาชาติ สหภาพยุโรป (อียู) และสหรัฐกำหนดวิธีการบังคับอีกรอบ2000 และหลังจากการโค่นล้มประธานาธิบดีสลอบอดัน มีลอเชวิช ในเดือนตุลาคม 2000 วิธีการบังคับยูโกสลาเวียได้ถูกยกเลิกอย่างเต็มรูปแบบในวันที่ 19 มกราคม 20012001
วิธีการบังคับมีผลกระทบสำคัญต่อเศรษฐกิจและสังคมของเซอร์เบียและมอนเตเนโกร เซอร์เบียได้รับผลกระทบหนักที่สุด โดยจีดีพีลดลงจาก 2.4 หมื่นล้านดอลลาร์ในปี 1990 เหลือต่ำกว่า 1 หมื่นล้านดอลลาร์ในปี 19932005 และ 8.66 พันล้านดอลลาร์ในปี 20002014 นอกจากนี้ยังส่งผลกระทบร้ายแรงต่ออุตสาหกรรมยูโกสลาเวียด้วย2012 มีประชาชนประมาณ 300,000 คนอพยพออกจากเซอร์เบียในช่วงทศวรรษ 1990 โดยร้อยละ 20 ของจำนวนนี้มีการศึกษาระดับอุดมศึกษา

**อ้างอิง**
หมวดหมู่:การล่มสลายของยูโกสลาเวีย
หมวดหมู่:ประเทศเซอร์เบียและมอนเตเนโกร
หมวดหมู่:วิธีการบังคับระหว่างประเทศ
ฮ่อยจ๊อ

ฮ่อยจ๊อ (zh|t=蟹棗|s=蟹枣; เพ็งอิม: hoi6 zo2, "โห่ยจ้อ") เป็นอาหารจีนตอนใต้จากภูมิภาคแต้จิ๋ว ทำจากเนื้อปูผสมกับมันหมูสุกหั่นละเอียด แห้ว ไข่ ต้นหอมซอย แป้งสาลี ปรุงรสด้วยเกลือ น้ำตาล พริกไทย ก่อนนำไปห่อด้วยฟองเต้าหู้ให้เป็นแท่งยาว แล้วมัดเป็นปล้อง ๆ นำไปนึ่งจนสุก จากนั้นนำไปหั่นตามรอยมัดให้เป็นชิ้นพอดีคำ ก่อนนำไปทอดในน้ำมันจนเหลืองกรอบ มีสัมผัสกรอบนอกนุ่มใน นิยมรับประทานเคียงกับน้ำจิ้มบ๊วย ซึ่งมีรสหวาน
โดยชื่อ "ฮ่อยจ๊อ" เป็นคำยืมมาจากภาษาแต้จิ๋วว่า โห่ยจ้อ ประกอบด้วยคำว่า โหย หรือ โหย แปลว่า ปู กับ จ้อ แปลว่า ผลพุทรา รวมกันมีความหมายว่า "ผลพุทราเนื้อปู"
ปัจจุบันในมีประยุกต์ใช้เนื้อสัตว์ชนิดอื่นมาเป็นวัตถุดิบหลักแทนเนื้อปู เช่น เนื้อไก่ เรียก "ไก่จ๊อ" หรือ เนื้อหมู เรียก "หมูจ๊อ" ขณะที่ฮ่อยจ๊อแบบดั้งเดิมกลับถูกเรียกว่า "จ๊อปู" นอกจากนี้ยังมีอาหารที่มีลักษณะใกล้เคียงกับฮ่อยจ๊อ เรียกว่า แฮ่กึ๊น (蝦卷, แห่กึ้ง; ม้วนกระดาษที่ทำจากกุ้ง) ซึ่งใช้เนื้อกุ้งเป็นหลัก

**อ้างอิง**
หมวดหมู่:อาหารแต้จิ๋ว
หมวดหมู่:อาหารไทย
หมวดหมู่:คำและวลีภาษาแต้จิ๋ว
ดนตรีล้ำยุค

ดนตรีล้ำยุค หรือ ดนตรีอาว็อง-การ์ด (avant-garde) เป็นดนตรีที่ได้รับการยกย่องว่าเป็นดนตรีกลุ่มแนวหน้าทางนวัตกรรม โดยคำว่า "อาว็อง-การ์ด" หมายความถึงการวิพากษ์วิจารณ์ขนบธรรมเนียมทางสุนทรียภาพที่มีอยู่ การปฏิเสธสถานะเดิมที่เห็นด้วยกับความมีเอกลักษณ์และองค์ประกอบอันเป็นงานต้นแบบ และแนวคิดที่จงใจท้าทายหรือสร้างความแปลกแยกกับกลุ่มผู้ฟัง ดนตรีล้ำยุคมีความแตกต่างจากดนตรีแนวทดลอง ที่การใช้จุดยืนสุดโต่งในธรรมเนียมเดิมบางอย่าง ในขณะที่ดนตรีแนวทดลองอยู่นอกจากธรรมเนียมที่มีมา

**อ้างอิง**
หมวดหมู่:ดนตรีทดลอง
หมวดหมู่:ศิลปะล้ำยุค
โลโกโมโก

โลโกโมโก (loco moco) เป็นอาหารฮาวายร่วมสมัย โลโกโมโกแบบดั้งเดิมประกอบไปด้วยข้าวสวย โปะด้วยสเต๊กฮัมบวร์ค ไข่ดาว แล้วราดด้วยเกรวีสีน้ำตาล ปัจจุบันมีการปรับเปลี่ยนวัตถุดิบไปหลายรูปแบบตามความชอบ

**ประวัติ**
โลโกโมโกเกิดขึ้นครั้งแรกที่ภัตตาคารลิงคอล์นกริลล์ (Lincoln Grill) เมืองฮีโล รัฐฮาวาย สหรัฐ มีริชาร์ด อิโนอูเอะ เป็นเจ้าของร้าน และแนนซี เป็นภรรยา ใน พ.ศ. 2492 มีกลุ่มวัยรุ่นจากสโมสรกีฬาลิงคอล์นเร็กเกอส์ (Lincoln Wreckers Sports club) ขอร้องให้เจ้าของร้านทำอาหารใหม่ที่ไม่ใช่แซนด์วิช แต่มีราคาถูกและใช้เวลาทำไม่นาน พวกเขาบอกให้แนนซีเทข้าวลงชาม โปะด้วยแผ่นเนื้อสเต๊กฮัมบวร์ค ราดด้วยเกรวีสีน้ำตาล แล้วโปะไข่ดาวลงอีกชั้น วัยรุ่นได้ตั้งชื่ออาหารชนิดนี้ว่า "โลโกโมโก" โดยตั้งจากเพื่อนที่มีชื่อว่า จอร์จ อากิโมโตะ มีชื่อเล่นว่า เครซี เพราะมีนิสัยบ้า ๆ บอ ๆ จอร์จ ทากาฮาชิ ซึ่งเป็นเพื่อนอีกคนหนึ่งซึ่งกำลังศึกษาภาษาสเปนที่โรงเรียนมัธยมศึกษาฮีโล แนะนำใช้ชื่อว่า โลโก (loco) ซึ่งแปลว่า "บ้า" ผูกกับคำว่า "โมโก" (moco) โดยพวกเขาให้เหตุผลว่า "คล้องกับคำว่าโลโกและฟังดูเพราะดี"

**ระเบียงภาพ**
ไฟล์:"Italian" Loco Moco - Meatball patties with spicy tomato basil sauce and sunny egg over rice. -mashup (14375994018).jpg|โลโกโมโกที่ในซอสมะเขือเทศแบบเผ็ดแทนเกรวี
ไฟล์:Loco moco 001.jpg|โลโกโมโก
ไฟล์:Homestyle Hawaiian loco moco - 1.jpg|โลโกโมโกในเมืองแซนดีเอโก รัฐแคลิฟอร์เนีย
ไฟล์:Fish loco moco.jpg|โลโกโมโกเนื้อปลา

**เชิงอรรถ**

**อ้างอิง**
หมวดหมู่:อาหารประจำชาติ
หมวดหมู่:อาหารฮาวาย
หมวดหมู่:อาหารจากข้าว
หมวดหมู่:อาหารจากไข่
ราดู เดรอกูชิน

ราดู มาเตย์ เดรอกูชิน (Radu Matei Drăgușin; เกิด 3 กุมภาพันธ์ 2002) เป็นนักฟุตบอลอาชีพชาวโรมาเนีย ปัจจุบันเล่นในตำแหน่งเซ็นเตอร์แบ็กให้แก่ทอตนัมฮอตสเปอร์ในพรีเมียร์ลีกและทีมชาติโรมาเนีย
เดรอกูชินเริ่มต้นอาชีพค้าแข้งของเขากับยูเวนตุสเน็กซต์เจน ซึ่งเป็นทีมสำรองของยูเวนตุสในปี 2020 และต่อมาในปีนั้น เขาได้ประเดิมสนามให้กับทีมชุดใหญ่ด้วยวัย 18 ปี แต่เนื่องจากเขาไม่สามารถยึดตำแหน่งตัวจริงได้ เขาจึงถูกปล่อยตัวให้ซัมป์โดเรีย, ซาแลร์นีตานา และเจนัวยืมตัวตามลำดับ จนกระทั่งเขาเซ็นสัญญาถาวรกับเจนัวในปี 2023

**ชีวิตในวัยเด็ก**
เดรอกูชินเกิดในบูคาเรสต์ เป็นบุตรชายของสเวตลานาและดัน เดรอกูชิน ซึ่งเป็นอดีตนักกีฬาบาสเกตบอลและวอลเลย์บอลทีมชาติโรมาเนียตามลำดับ เขามีน้องสาวชื่อเมย์รา ซึ่งเล่นบาสเก็ตบอลด้วย

**ระดับสโมสร**

**เริ่มต้นอาชีพ**
ลูกพี่ลูกน้องชักชวนให้เดรอกูชินเล่นฟุตบอล เขาเข้าร่วมทีมเยาวชนของสปอร์ตุลสตูเดนเซสก์เมื่ออายุ 7 ขวบ เขาเล่นที่สโมสรแห่งนี้เป็นเวลา 4 ปีก่อนที่ทีมจะถูกยุบ จากนั้นจึงย้ายไปร่วมทีมเรกัลสปอร์ตบูกูเรชต์ ที่นั่นเขาได้เป็นเพื่อนร่วมทีมกับออกตาวียัน ปอเปสกู และลูกา ฟลอรีเกอ

**อ้างอิง**
หมวดหมู่:กองหลังตัวกลางฟุตบอลชาย
หมวดหมู่:ผู้เล่นในเซเรียอา
หมวดหมู่:ผู้เล่นในเซเรียบี
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นสโมสรฟุตบอลเจนัว
หมวดหมู่:นักฟุตบอลชาวโรมาเนีย
หมวดหมู่:นักฟุตบอลทีมชาติโรมาเนีย
หมวดหมู่:บุคคลจากบูคาเรสต์
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:ผู้เล่นสโมสรฟุตบอลทอตนัมฮอตสเปอร์
ทัชชกร บุญลัภยานันท์

ทัชชกร บุญลัภยานันท์ ชื่อเล่น ก๊อตจิ เป็นนักแสดงชาวไทย เป็นพิธีกรและฝ่ายสร้างสรรค์รายการเทยเที่ยวไทย และรถโรงเรียน และเป็นโปรดิวเซอร์ ในอีกหลายรายการมากมาย

**ประวัติ**
ทัชชกร บุญลัภยานันท์ หรือ ก๊อตจิ เกิดเมื่อวันที่ 2 กันยายน พ.ศ. 2528 (39 ปี) เป็นลูกเพียงคนเดียวของครอบครัว ก๊อตจิเป็นพิธีกร นักแสดงชาวไทยที่มีชื่อเสียงในวงกว้าง
จบการศึกษาระดับมัธยมศึกษา ที่ โรงเรียนสวนกุหลาบวิทยาลัย ระดับปริญญาตรี คณะอักษรศาสตร์ เอกภาษาจีน จุฬาลงกรณ์มหาวิทยาลัย และระดับปริญญาโท คณะนิเทศศาสตร์ สาขาวิชาการสื่อสารมวลชน จุฬาลงกรณ์มหาวิทยาลัย
เริ่มเป็นที่รู้จักจากการเป็นหนึ่งในพิธีกรรายการท่องเที่ยวชื่อดังอย่าง รายการ "เทยเที่ยวไทย" อีกทั้งยังเคยทำเบื้องหลังมาแล้วหลายรายการ อาทิ ครีเอทีฟรายการ Five Live, โปรดิวเซอร์รายการ รถโรงเรียน, โปรดิวเซอร์รายการ ชวนเล่น Challenge เป็นต้น
ด้านงานในวงการบันเทิง ก๊อตจินอกจากจะเป็นพิธีกรและโปรดิวเซอร์แล้ว ยังมีผลงานทางการอีกแสดงมากมาย ไม่ว่าจะเป็นซีรีส์ Love Balloon รักพองลม, Ugly Duckling รักนะเป็ดโง่ ตอน Pity Girl, U-Prince Series ตอน คิริว, Club Friday The Series 9 รักครั้งหนึ่ง ที่ไม่ถึงตาย ตอน รักนอกเวลา, Mint To Be นายนั่นแหละ… คู่แท้ของฉัน รวมทั้ง ภาพยนตร์ บัวผันฟันยับ และซีรีส์ 23.5 องศาที่โลกเอียง อีกด้วย

**การศึกษา**
 มัธยมศึกษา : โรงเรียนสวนกุหลาบวิทยาลัย- ปริญญาตรี  : จุฬาลงกรณ์มหาวิทยาลัย คณะอักษรศาสตร์ เอกภาษาจีน- ปริญญาโท   : จุฬาลงกรณ์มหาวิทยาลัย คณะนิเทศศาสตร์ สาขาวิชาการสื่อมวลชน

**ผลงาน**

**ละครโทรทัศน์/ซีรีส์**

**ภาพยนตร์**
 ชอบกดไลค์ ใช่กดเลิฟ- บัวผันฟันยับ รับบท จันอับ

**พิธีกร**
 รายการ เทยเที่ยวไทย (จีเอ็มเอ็ม 25)- โปรดิวเซอร์ รายการ รถโรงเรียน (จีเอ็มเอ็ม 25)- รายการ เห็นเป็นเรื่อง (ช่อง 7)- รายการ แม๊...เม้าท์ ยังไงไหนเล่าซิ (อมรินทร์ทีวี)

**คอนเสิร์ตและงานแสดงสด**

**รางวัล**

**อ้างอิง ==
ตรีนิล

เปลือกหอย Pseudodon DUB1006-fL ที่มีรอยแกะสลักเรขาคณิตที่เก่าแก่ที่สุดที่รู้จัก ซึ่งคาดว่าโฮโมอิเร็กตัส เป็นผู้สลักเมื่อประมาณ 500,000 ปีก่อน; จากตรีนิล (เกาะชวา); Naturalis Biodiversity Center (ประเทศเนเธอร์แลนด์)
"มนุษย์ชวา" โฮโมอิเร็กตัส จัดแสดงในNaturalis Biodiversity Center ประเทศเนเธอร์แลนด์
ตรีนิล (Trinil) เป็นสถานที่ทางมานุษยวิทยาบรรพชีวินวิทยาริมแม่น้ำเบองาวันโซโลในอำเภองาวี จังหวัดชวาตะวันออก ประเทศอินโดนีเซีย ใน ค.ศ. 1891 เออแฌ็ง ดูบัวส์ นักกายวิภาคศาสตร์ชาวดัตข์ค้นพบตัวอย่างชนิด "มนุษย์ชวา" (Homo erectus erectus) โฮมินินชนิดแรกที่พบนอกทวีปยุโรป

**อ้างอิง**

**อ่านเพิ่ม**
jstor=23734854
*doi=10.1016/0047-2484(73)90125-5
หมวดหมู่:แหล่งโบราณคดีในประเทศอินโดนีเซีย
หมวดหมู่:ประเทศอินโดนีเซียยุคก่อนประวัติศาสตร์
หมวดหมู่:สถานที่ตั้งของโฮโมอิเร็กตัส
หมวดหมู่:จังหวัดชวาตะวันออก
น่านพะย่า

น่านพะย่า (နန်းဘုရားကျောင်း, pron; หมายถึง "วัดหลวง") เป็นโบสถ์พราหมณ์ในหมู่บ้านมยี่นกะบาตอนใต้ของพุกาม  ประเทศพม่า โบสถ์นี้อยู่ติดกับวัดมนูหะ และสร้างโดยพระเจ้ามนูหะ กษัตริย์อาณาจักรสุธรรมวดี150 สร้างขึ้นจากปูนโคลน หิน และอิฐ และใช้เป็นที่ประทับของพระเจ้ามนูหะ โบสถ์มีการแกะสลักรูปพระพรหมอย่างวิจิตรบรรจง และยังมีรูปเทพเจ้าฮินดูองค์อื่น ๆ อีกด้วย เนื่องจากพระเจ้ามนูหะเป็นชาวมอญภายในวัดจึงมีรูปปั้นและสัญลักษณ์ต่าง ๆ ของมอญ รวมถึงหงส์

**อ้างอิง**
 location=Rangoon 
หมวดหมู่:โบสถ์พราหมณ์ในประเทศพม่า
หมวดหมู่:สิ่งก่อสร้างในพุกาม
หมวดหมู่:โบราณสถานในประเทศพม่า
หมวดหมู่:สถานที่ท่องเที่ยวในประเทศพม่า